《戊寅三月十一日为桑麦说苦》
宋代·陈著

一年景象在春光，底事今年春反常。
四十日来无点雨，二三月里却多霜。
麦苗病燥饭亏料，桑叶死寒蚕绝粮。
天下苍生不堪命，但看人事即阴阳。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。